**Қазақстан Республикасы Парламенті Мәжілісінің депутаты М.Магеррамовтың Қазақстан Республикасы Премьер-Министрі Б.Ә. Сағынтаевқа депутаттық сауалы**

**Құрметті Бақытжан Әбдірұлы!**

Аталған депутаттық сауал арқылы «Халық коммунистері» фракциясы Үкімет назарын мамандандырылған мектептерде немесе мүгедек балаларға арналған сыныптарда сабақ беретін мұғалімдер мәселесіне аудартқысы келеді.

Негізгі мәселе аталған білім беру орындарында оқыту процесіне арналған қажетті оқу құралдарының, сондай-ақ спорт және еңбек құрал-саймандарының, спорт сабақтарына арналған ашық алаңдардың және спорт залдарының жоқтығы болып табылады.

Балаларға аса қажетті мұғалімдер, логопедтер, дефектологтар, психологтар мен басқа да мамандар жетіспейді.

Сонымен қатар, мүгедек балалардың үйіне барып оқытатын мұғалімдер жол шығындарын өз қалтасынан төлеуге мәжбүр.

Жоғарыда баяндалғанның негізінде депутаттық сауалымызды қарап, белгіленген заңнамалық мерзімде хат түрінде жауап берулеріңізді сұраймыз.

**Құрметпен,**

**«Халық коммунистері»**

**фракциясының депутаттары М.Магеррамов**

**Ж.Ахметбеков Г.Баймаханова**

**А.Қоңыров В.Косарев**

**И.Смирнова Т.Сыздықов**

.kz